Praia – Aumento de número de krianças na rua sa ta preokupa moradores de Ponta d’Águ
Triste ku es situasom txeu des moradores ta kulpa pais pa es situasom. E es sa ta pide intervensom de entidades ki ta trata des tipo de situasom komo um manera de djuda es kriansas.
Moradores de bairro de Ponta Agu, na cidade de Praia, sta preokupado ku aumento de kriansas abandonados na rua de kel kumunidade. Por isso es sa ta pide autoridades kompitentes pa rezolve es situasom de forma ki es pode garante um futuro de kes kriansas.
Segundo moradores de kel bairro konta Ocean Press, mesmo antis des fazi ses higiene pessoal kes kriansas li dja sta na rua, ta anda pa li pa la . “Pa kel ki ta parci ses pais ka ga importa na dexa ses fidjo ta korri risko ki sufri kualker tipo de abuzo” si ki um entrevistado fla
Ocean Press deskubre ma na alguns kazus, kriansas abandonado na rua de Ponta d’Agu es è fidjos de pais ki ta sai de kaza logo cedo pa trabadjo e es ka tem alguem de dexa ku kes menor. ” Uns ta dexado na rua e kes ki ta fika es so na kaza ta kaba pa sai na mundo ta anda na bairro” fonte fla.
Pa otu lado tem kenha ki ta fla ma ” mesmo ku pais na kaza, txeu des ka ta fadiga ku fidjos.
“Es ta dura ku deta es ta labanta cedo sem fadiga mes tem ki ta bai pa skola, es ta fazi de rua ses skola”, nos fones konta
” ntem ki labanta tudo dia cedinho pa bai trabadjo, nta dexa nha fidjo mas pikinoti ku ses irmos ki ta djobel. Mas keli ka kre fla nha fidjo ta sta dia intero na rua ta anda” , keli um mae ki fla e é prifire pa ka fla se nome.
Certo é ki es situasom sa ta kauza alguns deskontentamento pa moradores des lokalidade. Es sa ta reklama ma kes kriansas li ta passa dia intero ta pide na rua kumida ou cinko eskudo.
Triste ku es situason, txeu ta kulpa pais e es sa ta pide intervensom de entidades kompitentes. ” Kes alguem li ki ta dexa ses fidjo durante dia intero na rua debi ser multado. Es è irresponsavel pamodi kes kriansas li debi staba na skola ou na jardim ta prendi, nau na rua ta pide zimola” um moradora ki ka kiz identifika si ki fla.
Pa alguns, kriansas “largado” na rua é “um autentiku dor de kabesa”. É ki segundu es fla menores ka ta sai de ses porta e ti djes txiga de entra na ses kaza tras de kuza kumi.
Ocean Press
por_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn